เต็มฟ้า กฤษณายุธ

เต็มฟ้า กฤษณายุธ  เป็นนักร้อง นักแสดง นางแบบ และอดีตนักกีฬายิมนาสติกลีลาทีมชาติไทย เต็มฟ้าจบการศึกษาจาก คณะเศรษฐศาสตร์ จุฬาลงกรณ์มหาวิทยาลัย หลักสูตรนานาชาติ (EBA Program) ด้วยเกียรตินิยมอันดับ 1 และเป็นลูกสาวคนเดียวของคุณแหวน ฐิติมา สุตสุนทร นักร้องในสังกัด จีเอ็มเอ็ม แกรมมี่ หลังจากเรียนจบเต็มฟ้าได้ผันตัวเข้าทำงานสายการเงินที่ บริษัทหลักทรัพย์จัดการกองทุนเกียรตินาคินภัทร จำกัด (Kiatnakin Phatra Asset Management) และที่ บล. ซิตี้คอร์ป ประเทศไทย (Citicorp Securities Limited) ปัจจุบันทำงานที่ บล. บีเอ็นพี พารีบาส์ ประเทศไทย (BNP Paribas Securities Limited) https://asianprivatebanker.com/private-wealth/private-banking/bnp-paribas-wm-bolsters-thailand-team-with-two-hires/

 ประวัติ 
เต็มฟ้า กฤษณายุธ ชื่อเล่น ปันปัน เกิดวันจันทร์ที่ 6 พฤศจิกายน พ.ศ. 2539 เป็นบุตรสาวคนเดียวของ ฐิติมา สุตสุนทร และบิดาคือ บรรเจิด กฤษณายุธ ด้านการเรียน เต็มฟ้าจบการศึกษาระดับมัธยมศึกษาปลายจาก โรงเรียนนานาชาติฮาร์โรว์ (Harrow International School) และระดับปริญญาตรีที่ จุฬาลงกรณ์มหาวิทยาลัย คณะเศรษฐศาสตร์ หลักสูตรนานาชาติ (EBA Program) และเคยเป็นนักเรียนแลกเปลี่ยนที่คณะเศรษฐศาสตร์ของ มหาวิทยาลัยแคลิฟอร์เนีย เบิร์กลีย์ (University of California, Berkeley) ณ เมืองซานฟรานซิสโก สหรัฐอเมริกา เต็มฟ้ามีพี่ชายต่างมารดาสองคน คือ นายปิยะ บุนนาค และนายปรานต์ บุนนาค 

ปัจจุบัน เต็มฟ้า ผันตัวมาทำงานในสายการเงินการธนาคาร ที่ บริษัท หลักทรัพย์ บีเอ็นพี พารีบาส์ (ประเทศไทย) จำกัด หรือ BNP Paribas Securities (Thailand) Limited ในตำแหน่ง Vice President, Private Banker ในเครือธนาคาร บีเอ็นพี พารีบาส์ 

เต็มฟ้าเคยเป็นนักกีฬายิมนาสติกลีลาทีมชาติไทย จากการแข่งขัน กีฬาเยาวชนแห่งชาติ ครั้งที่ 26 เต็มฟ้าได้ 5 เหรียญทอง 1 เหรียญเงิน และได้ตำแหน่งแชมป์ราชินียิมนาสติกและนักกีฬาดีเด่น นอกจากนี้เต็มฟ้าเข้ารอบชิงชนะเลิศในฐานะตัวแทนทีมชาติแข่งขันรายการเยาวชน Youth Olympic Games ที่ประเทศอุซเบกิสถาน ในปี พ.ศ. 2553 และรายการ Asian Rhythmic Gymnastics Championships ที่ประเทศคาซัคสถาน ในปี พ.ศ. 2554

ในการเข้าสู่วงการบันเทิง เต็มฟ้าเคยขึ้นร้องเพลงคู่กับแหวน ฐิติมา ในคอนเสิร์ตครบรอบ 25 ปี รวมทั้งได้แสดงในงานคอนเสิร์ตใหญ่ของ ธงไชย แมคอินไตย์ ชื่อการแสดงว่า "คอนเสิร์ตแบบเบิร์ดเบิร์ด แฟนซีแฟนซน" ไปจนถึงการแสดงมิวสิกวิดีโอเพลง Look Like Love ของ สุกฤษฎิ์ วิเศษแก้ว ในปี พ.ศ. 2554 เป็นผลงานในวงการบันเทิงอย่างเป็นทางการ ในปี พ.ศ. 2555 เต็มฟ้าได้แสดงละคร บ่วงรัก เรื่องแรกในบทนางเอกคู่กับ ธนทัต ชัยอรรถ ทางสถานีวิทยุโทรทัศน์กองทัพบก นอกจากนี้ยังมีผลงานละครอีกหลายเรื่อง เช่น เรื่อง เรือนเสน่หา เรื่อง อีสา และเรื่อง สลักจิต คู่กับ ศรราม เทพพิทักษ์ ทางช่องวัน 31 รวมถึงLinkedinผลงานภาพยนตร์ ตำนานสมเด็จพระนเรศวรมหาราช ภาค ๖ อวสานหงสา

 การศึกษา 
 อนุบาล โรงเรียนนานาชาคิเกศินี (KIS International School)
 ประถมศึกษา - มัธยมศึกษาตอนต้น โรงเรียนมาแตร์เดอีวิทยาลัย
 มัธยมศึกษาตอนปลาย โรงเรียนนานาชาติฮาร์โรว์ (Harrow International School Bangkok)
 ปริญญาตรี คณะเศรษฐศาสตร์ จุฬาลงกรณ์มหาวิทยาลัย หลักสูตรนานาชาติ (EBA Program) (เกียรตินิยมอันดับ 1)
 เคยเป็นนักเรียนแลกเปลี่ยนที่มหาวิทยาลัยแคลิฟอร์เนีย เบิร์กลีย์ (University of California, Berkeley) เมื่อปี พ.ศ. 2559

 การทำงาน 
 ทำงานที่ บริษัทหลักทรัพย์จัดการกองทุนเกียรตินาคินภัทร จำกัด (Kiatnakin Phatra Asset Mangement Company Limited) เครือธนาคารเกียรตินาคิน ในตำแหน่งผู้ช่วยผู้จัดการกองทุน (Assistant Fund Manager)
 ทำงานที่ บล. ซิตี้คอร์ป ประเทศไทย หรือ Citicorp Securities (Thailand) Limited เครือ ซิตี้แบงก์ประเทศไทย ในตำแหน่ง Institutional Equity Sales (AVP)
 ปัจจุบันทำงานที่ บล. บีเอ็นพี พารีบาส์ ประเทศไทย หรือ BNP Paribas Securities (Thailand) Limited ในตำแหน่ง Private Banker (Vice President)

 ผลงานในวงการบันเทิง 

 ละครโทรทัศน์ 
 ปี พ.ศ.  เรื่อง  รับบทเป็น  คู่กับ  ออกอากาศ 2555  บ่วงรัก  พิณทอง  ธนทัต ชัยอรรถ  ช่อง 5 2556  เรือนเสน่หา  สายหยุด  เจษฎ์พิพัฒ ติละพรพัฒน์ชัยพล จูเลี่ยน พูพาร์ตนิธิดล ป้อมสุวรรณ อีสา-รวีช่วงโชติ  หม่อมราชวงศ์หญิงโสภาพรรณวดี รวีวาร (คุณหญิงโสภา)  ณวัฒน์ กุลรัตนรักษ์วรนุช ภิรมย์ภักดี 2559  สลักจิต   สลักจิต ภักดีบดินทร (จอย) / สลักจิต กฤษฎาลักษณ์ ณ อยุธยา  ศรราม เทพพิทักษ์  ช่องวัน 31

 ละครซิทคอม 
 ปี พ.ศ.  เรื่อง  รับบทเป็น  คู่กับ  ออกอากาศ 2558  ผู้กองเจ้าเสน่ห์  เฟส (รับเชิญ) ปฏิภาณ ปฐวีกานต์  ช่อง 3

 ภาพยนตร์ 
 ปี พ.ศ.  เรื่อง  รับบทเป็น 2558  ตำนานสมเด็จพระนเรศวรมหาราช ภาค ๖ อวสานหงสา  เม้ยมะนิก 

 มิวสิกวิดีโอ 
 ปี พ.ศ.  เพลง  ศิลปิน 2554  Look Like Love  บี้ เดอะสตาร์ (สุกฤษฎิ์ วิเศษแก้ว) 2555  อยากให้โลกแคบลง  เบล สุพล (สุพล พัวศิริรักษ์) เต็มใจ  แกงส้ม เดอะสตาร์ (ธนทัต ชัยอรรถ)   

 พิธีกร 
 ปี พ.ศ.  รายการ  ช่อง  รับหน้าที่ 2557  รายการ Sofa So Good ไทยรัฐทีวี เป็นพิธีกรร่วมกับ ฐิติมา สุตสุนทร (มารดาของตน)

 เพลง 
 เพลง ค้นหา (อัลบั้ม Frontage Luggage) (2556)
 เพลง ซักกะนิด feat. ฮั่น เดอะสตาร์ อัลบั้ม Frontage Freeform ของค่าย Frontage Music Label (2557)

 โฆษณา 
 WeChat (วีแชท) ร่วมกับ แกงส้ม เดอะสตาร์, ฮั่น เดอะสตาร์ (2555)

 คอนเสิร์ต 
 คอนเสิร์ตครบรอบ 25 ปี แหวน ฐิติมา (แขกรับเชิญของ ฐิติมา สุตสุนทร)
 คอนเสิร์ตแบบเบิร์ดเบิร์ด แฟนซีแฟนซน (แขกรับเชิญของ ธงไชย แมคอินไตย์)

 อ้างอิง 

 แหล่งข้อมูลอื่น 

https://asianprivatebanker.com/private-wealth/private-banking/bnp-paribas-wm-bolsters-thailand-team-with-two-hires/
https://www.linkedin.com/in/temfah-krisanayuth-6b823810b?utm_source=share&utm_campaign=share_via&utm_content=profile&utm_medium=ios_app

หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:นักยิมนาสติกชาวไทย
หมวดหมู่:นักกีฬาชาวไทย
หมวดหมู่:บุคคลจากโรงเรียนมาแตร์เดอีวิทยาลัย
หมวดหมู่:นิสิตเก่าคณะเศรษฐศาสตร์ จุฬาลงกรณ์มหาวิทยาลัย
หมวดหมู่:นักยิมนาสติกเด็กชาวไทย
หมวดหมู่:ศิลปินที่เป็นแนวร่วมกปปส.